**Irodalom szakkör**

Ez a tanterv a kerettantervek kiadásáról és jóváhagyásáról szóló 51/2012. (XII. 21.) EMMI rendelet mellékleteként kiadott kerettanterv alapján készült.

A foglalkozás célja: elmélyülés irodalmi szövegekben, érintve mindhárom műnemet.

Az irodalmi nevelés kitüntetett feladata az olvasási kedv felkeltése és megerősítése, az irodalomnak mint művészetnek, mint az emberi kommunikáció sajátos formájának megszerettetése, közlésformáinak, kifejezési módjainak élményteremtő megismertetése. Az így megszerzett tudás lehetőséget teremt az ön- és emberismeret, a képzelet, a kreativitás és a kritikai gondolkodás fejlesztésére, miközben a tanulók megismerik a sokoldalú és többjelentésű hagyomány fogalmát, a nyelvi és művészi konvenciókat. Az irodalomtanítás feladata, hogy a művészet hatása révén kreatív érzelmeket, gondolatokat, intenzív élményeket közvetítsen, a megbeszélés, a szóbeli és írásbeli szövegalkotás révén pedig az önkifejezés és a másik meghallgatásának társas élményéhez juttassa a diákokat. Átélhetnek, megismerhetnek, sőt saját élményeiken, reflexióikon átszűrve meg is érthetnek olyan élethelyzeteket, érzelmeket, döntési szituációkat, erkölcsi dilemmákat, megoldási mintákat, magatartásformákat, értékeket, eszméket és gondolatokat, amelyek a saját életükben is érvényesíthetők. Együttérzővé válhatnak más magatartások, életformák, szociális helyzetek, gondolatmenetek, világlátások, meggyőződések iránt. Megszerezhetik azt a műveltségi anyagot, amely a magyar és az európai kultúra hivatkozási alapja.

Az irodalom hozzájárul a tanulók lelki-érzelmi nevelődéshez. Ez pedig, különösen a pszichoszomatikus problémákra érzékeny serdülőkorban, támogatja a testi-lelki egészség megőrzését, fenntartását. Az irodalmi olvasmányok, élmények belső tartalékok is fejlesztik az önismeretet, a valóságismeretet, összességükben az élet értékét sugallják. Az emberi kapcsolatok mikrotörténéseinek, a kapcsolatok szociális tartalmainak érzékelése, felfogása, értékelése fejleszti a szociális érzékenységet, az irodalmi művek révén megismert különféle alkatok, magatartásformák pedig támogatják az erkölcsi ítélőképességet. Az értékkeresés az értékválság folyamatának megfigyelése, értelmezése módot az empátia, az önismeret és az erkölcsi tudatosság elmélyítéséhez. Az irodalmi alkotásokban fölmutatott változatos emberi életsorsok növelik a valóságismeretet, több szempontból elemezhető modelleket mutatnak, hozzásegítve a diákokat sokféle emberi életút, életpálya megismeréséhez, ezáltal is támogatva a saját életükkel, további tanulmányaikkal, pályaválasztásukkal kapcsolatos felelős döntéseiket.

**Óraszám:** **36/év**

 **1/hét**

**Az éves óraszám felosztása**

|  |  |  |
| --- | --- | --- |
| **Témakör sorszáma** | **Témakör** | **Óraszám** |
| **1.** | **Lírai művek** | **12 óra** |
| **2.** | **Drámák** | **12 óra** |
| **3.** | **Epikus művek** | **12 óra** |

|  |  |  |
| --- | --- | --- |
| **Tematikai egység/ Fejlesztési cél** | **A lírai művek jellemzői** | **Órakeret 12 óra** |
| **Előzetes tudás** | A tanult főbb műfajok, költői eszközök felismerése. |

|  |  |
| --- | --- |
| **A tematikai egység nevelési-fejlesztési céljai** | Új műfajok megismerése. Költői eszközök, azok funkcióinak felismerése, értelmezése. |
| **Ismeretek/fejlesztési követelmények** | **Kapcsolódási pontok** |
| Néhány alkotás megismerése, tartalmi, szerkezeti és stilisztikai elemzések készítése.A lírai formanyelv sokféleségének bemutatása példákon keresztül, írásbeli és szóbeli ismertetésekben.A szakkifejezések mind tudatosabb használata írásbeli szövegalkotásban, feleletekben, értelmezésekben. | *Vizuális kultúra; Mozgóképkultúra és médiaismeret:* reflektálás irodalmi, zenei, filmes élményekre.*Ének-zene*: énekelt versek.*Informatika:* elektronikus felületeken szerzők, alkotások keresése.  |
| **Kulcsfogalmak/ fogalmak** | Líra, elégia, epigramma, himnusz, dal. |

|  |  |  |
| --- | --- | --- |
| **Tematikai egység/ Fejlesztési cél** | **Drámai művek** | **Órakeret 12 óra** |
| **Előzetes tudás** | Dramatikus népszokások, párbeszéd, szereplő, mellékszereplő, főhős, konfliktus, bonyodalom, tetőpont. |
| **A tematikai egység nevelési-fejlesztési céljai** | A drámákban, filmekben megjelenő emberi kapcsolatok, cselekedetek, érzelmi viszonyulások, konfliktusok értelmezése. A színház és dráma világának hatékony eszközrendszere a lelki egyensúly megtartásában. Az érzelmek kifejezése, a társas viselkedés különböző jellemzőinek megfigyelése, az empátia fejlesztése. |
| **Ismeretek/fejlesztési követelmények** | **Kapcsolódási pontok** |
| Legalább egy dráma feldolgozása, lehetőség szerint megtekintése; a szöveg és az előadás összehasonlítása. Drámajáték.A komikum, a humor tartalmi és nyelvi jellemzőinek megismerése. A monológ és a dialógus szerepének megkülönböztetése, a drámában, drámajátékban szöveg és a mozgás kapcsolatának, a szándék és a feszültség jelentőségének felismerése.Tragédia, tragikus életérzés.Egy drámarészlet szöveghű felidézése. | *Informatika:* elektronikus felületeken szerzők, alkotások keresése. *Dráma és tánc*: kifejező szövegmondás, szerepjáték*Vizuális kultúra*: filmes adaptáció, filmműfajok, a színpadkép látványterve alapján díszletek, jelmezek és kellékek készítése |
| **Kulcsfogalmak/ fogalmak** | Dialógus, díszlet, drámai szerkezet, felvonás, feszültség, fordulópont, helyzet, helyzetkomikum, humor, jelenet, jellemkomikum, jelmez, komédia, komikum, konfliktus, monológ, rendezői utasítás; szándék, szerep, szereplők kapcsolata, színmű, szöveg és mozgás, tetőpont, tragédia. |

|  |  |  |
| --- | --- | --- |
| **Tematikai egység/ Fejlesztési cél** | **Epikus művek** | **Órakeret 12 óra** |
| **Előzetes tudás** | Cselekmény, szereplők |
| **A tematikai egység nevelési-fejlesztési céljai** | Korokhoz kötődő, ismétlődő témák, kérdésfelvetések felismerése; eligazodás az irodalom kronológiájában és topográfiájában. Hasonló témájú, azonos műfajú művek összehasonlítása, néhány alapvető irodalmi téma és motívum jelentésének elemzése. Az elbeszélő és az elbeszélésmód változatainak tudatos elkülönítése |
| **Ismeretek/fejlesztési követelmények** | **Kapcsolódási pontok** |
| A mindentudó és a tárgyilagos elbeszélői szerep elkülönítése a különböző művekben. A főbb karakterek elemzése során a saját önismeret fejlesztése. Annak értése, hogy az elbeszélésmód a szöveg bizonyos részeiben közvetlen, másutt (párbeszédben, levélrészletben, belső monológban stb.) közvetett is lehet, sőt a művekre alkalmanként egészében is jellemző egyik vagy másik elbeszélésmód. . | *Informatika:* elektronikus felületeken szerzők, alkotások keresése. *Dráma és tánc*: kifejező szövegmondás, szerepjáték, narratív formák dramatizálása.*Vizuális kultúra*: a filmes elbeszélés, filmes adaptáció, filmműfajok |
| **Kulcsfogalmak/ fogalmak** | Karakter, személyiség, regény, novella, jellemzés, leírás, párbeszéd, monológ, konfliktus, bonyodalom, tetőpont. |

**Főbb tevékenységformák:** elemzés, értelmezés, kiselőadás, önálló anyaggyűjtés, könyvtárhasználat.